《十台怀古 其四 黄金台》
元代·吴师道

昭王锐志移青社，筑土悬金奉贤者。四方剑佩集强燕，千里风尘驰骏马。

郭君自举先群豪，乐生独步超凡曹。酬恩一雪伯国耻，建功并倚云天高。

君臣意气千年少，落日荒墟没秋草。黄金买贵满长安，惆怅英雄布衣老。

作者简介：吴师道(1283—1344)，字正传，婺州兰溪县城隆礼坊人。生于元世祖至元二十年，卒年惠宗至正四年，年六十二岁。聪敏善记诵，诗文清丽。19岁诵宋儒真德秀遗书，乃致力理学研究，竭力排斥其他学说。元至治元年(1321)登进士第。授高邮县丞，主持兴筑漕渠以通运。因为官清正，被荐任国子助教，延祐间，为国子博士，六馆诸生皆以为得师。后再迁奉议大夫。以礼部郎中致仕，终于家。生平以道学自任，晚年益精于学，剖析精严。